Document ID: 31981L0933

Id-Direttiva tal-Kunsill
tas-17 ta' Novembru 1981
li temenda d-Direttivi 69/169/KEE u 78/1035/KEE rigward eżenzjonijiet mit-taxxa applikabbli fuq vjaġġar internazzjonali u ta' l-importazzjoni ta' kunsinni żgħar ta' oġġetti ta' karattru mhux kummerċjali minn pajjiżi terzi
(81/933/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99 dwar dan,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-iffissar ta' l-ekwivalenti f'munita nazzjonali ta' l-eżenzjonijiet ta' taxxa kif hemm provdut fid-Direttiva tal-Kunsill 69/169/KEE tat-28 ta' Mejju 1969 fuq l-armonizzazzjoni tad-dispożizzjonijiet imqegħda bil-liġi, regolament jew azzjoni amministrattiva relatat ma' l-eżenzjoni mid-dħul ta' taxxa u dazju tas-sisa fuq importazzjoni fi vjaġġar internazzjonali [4], kif emendat l-aħħar bid-Direttiva 78/1033/KEE [5] u d-Direttiva tal-Kunsill 78/1035/KEE tad-19 ta' Diċembru 1978 fuq l-eżenzjoni mit-taxxi ta' importazzjoni ta' kunsinni żgħar ta' karattru mhux kummerċjali minn pajjizi terzi [6] jirriżulta fi tnaqqis fit-termini ta' munita nazzjonali fl-eżenzjonijiet ta' taxxa applikabbli fi Stat Membru wieħed; billi, fiċ-ċirkostanzi preżenti, tali tnaqqis għandu jiġi evitat,
ADDOTTA DIN ID-DIRETTIVA:
Artikolu 1
L-Artikolu 1 tad-Direttiva 69/169/KEE għandu jiġi emendat kif ġej:
(a) fil-paragrafu 1, l-espressjoni "40 unita' Ewropea ta' rendikont" għandha tiġi mibdula b' "45 ECU",
(b) fil-paragrafu 2, l-espressjoni "20 unita' Ewropea ta' rendikont" għandha tiġi mibdula b' "23 ECU".
Artikolu 2
Fit-tielet indent ta' l-Artikolu 1(2) tad-Direttiva 78/1035/KEE l-espressjoni "30 EUA" għandha tiġi mibdula b' "35 ECU".
Artikolu 3
1. L-Istati Membri għandhom jieħdu l-miżuri meħtieġa sabiex jikkonformaw ma' din id-Direttiva mill-1 ta' Jannar 1982.
2. L-Istati Membri għandhom jinfurmaw lill-Kummissjoni bid-dispożizzjonijiet li jadottaw għall-applikazzjoni ta' din id-Direttiva.
Artikolu 4
Din id-Direttiva hija indirrizata lill-Istati Membri.
Magħmula fi Brussell, fis-17 ta' Novembru 1981.

Labels: 2
12
3
8